דניאל חיימוביץ

דניאל חיימוביץ (באנגלית: Daniel Chamovitz; נולד ב-18 באפריל 1963) הוא ביולוג אמריקאי-ישראלי, נשיא אוניברסיטת בן-גוריון בנגב. כיהן כדיקן הפקולטה למדעי החיים באוניברסיטת תל אביב, ומייסד מרכז מן - התוכנית לאבטחת מזון.

ביוגרפיה
נולד בארצות הברית בשנת 1963 וגר בה עד סיום לימודיו התיכוניים בשנת 1981. השתתף במכון למדריכי חו"ל. למד באוניברסיטת קולומביה בניו יורק ולאחר מכן באוניברסיטה העברית, תחילה לתואר .B.Sc בביולוגיה, שהשלים בשנת 1986, ובשנת 1993 השלים בה עבודת דוקטורט בגנטיקה. פוסט-דוקטורט עשה באוניברסיטת ייל, שם גילה את קבוצת החלבונים COP9 . לאחר מכן הצטרף לסגל אוניברסיטת תל אביב.

במחקריו השתמש במתודות גנטיות, ביוכימיות, מולקולריות וחישוביות לחקר COP9, תוך שימוש בתודרנית לבנה ובדרוזופילה כמודלים. פרסם מאמרים רבים בכתבי עת מדעיים, שצוטטו למעלה מ-6000 פעמים במאמרים אחרים. מרצה על ביטחון תזונתי.

בשנת 2012 פרסם את ספר המדע הפופולרי "צמח - מה הוא יודע?", שדורג בין עשרת ספרי המדע הנמכרים ביותר באמזון בשנת 2012, ושימש כבסיס לקורס אקדמי בשם זה.

בשנת 2013 ייסד את התוכנית לאבטחת מזון.

באוגוסט 2018 נבחר לנשיא אוניברסיטת בן-גוריון בנגב, וב-1 בינואר 2019 החל לכהן בתפקיד זה.

בשנת 2021 זכה בפרס בוני ציון.

חיים אישיים 
נשוי לפרופ' שירה ילון-חיימוביץ, ולהם שלושה ילדים. מתגורר בהוד השרון.

קישורים חיצוניים

 פרופ' דניאל חיימוביץ, פרופיל באתר אוניברסיטת תל אביב
 נשיא האוניברסיטה, פרופ' דניאל חיימוביץ, באתר אוניברסיטת בן-גוריון בנגב

הערות שוליים 

ביולוגים אמריקאים
גנטיקאים אמריקאים
בוגרי אוניברסיטת קולומביה
בעלי תואר דוקטור מהאוניברסיטה העברית בירושלים
גנטיקאים ישראלים
סגל אוניברסיטת תל אביב: מדעי הצמח ואבטחת מזון
נשיאי אוניברסיטת בן-גוריון בנגב
עולים בשנות ה-1980
פיטסבורג: אישים
אמריקאים ישראלים
ישראלים ילידי ארצות הברית
הוד השרון: אישים
ישראלים שנולדו ב-1963
אמריקאים שנולדו ב-1963